25-27 aprel kunlari hindistonlik bir guruh tibbiyot mutaxassislari Toshkent tibbiyot akademiyasining 3-klinikasida bepul konsultatsiya va tekshiruvlarni amalga oshirishadi. Hind shifokorlari jamoasi kardiojarroh, travmatolog-ortoped, neyrojarroh va onkologlardan iborat. Bemorlar gumanitar aksiya doirasida tekshiruvdan o‘tkaziladi. Tekshiruvdan o‘tishni istaganlar Toshkent tibbiyot akademiyasining konsultativ klinikasida ro‘yxatdan o‘tishlari mumkin.